הוועדה המיוחדת לפניות הציבור, כנסת 20, פרוטוקול מספר 149, 2018-07-16 14:14

ישראל אייכלר: רבותיי אני פותח את הישיבה של הוועדה לפניות הציבור בנושא מצב התחבורה הציבורית לכותל המערבי.

ישראל אייכלר: אני רוצה להגיד לכם שיש לי טראומה אישית בעניין.

ישראל אייכלר: למה?

ישראל אייכלר: כי אני לא נוסע לכותל המערבי באוטובוס כי בפעמים שנסעתי כמעט עשיתי נדר שרק אצל הכותל המערבי אפשר להתיר אותו, שאני באוטובוס לאיכול לעלות שם.

ישראל אייכלר: פשוט מאוד לא יכולתי לראות את הסבל של האנשים ואני שומע יום יום, ביום ובלילה טלפונים, הרי בכל העיר ירושלים יש בעיות תחבורה.

ישראל אייכלר: אבל בכותל זה קטסטרופה לא נורמלית, הופכים את האנשים לחיות.

ישראל אייכלר: זאת אומרת אם יש 100 אנשים באוטובוס אחד, אז אחד דוחף את השני, הצעירים את הזקנים, הגברים את הנשים, בושה וחרפה, גם מבחינת אנושיות.

ישראל אייכלר: ואני למדתי כבר בכל ספרי ההיסטוריה שקראתי שכאשר זורקים לחם אחד ל-100 אנשים הופכים את כל 100 האנשים לחיות.

ישראל אייכלר: כל אחד צריך לתפוס את הלחם.

ישראל אייכלר: כאשר נותנים אוטובוס אחד ל-200 אנשים, הופכים את האנשים לחיות.

רות קפלר: אוטובוס קצר, אם אפשר להזכיר.

ישראל אייכלר: קצר או ארוך, אבל בכל אופן, אם 200 אנשים צריכים להידחף על אוטובוס, כל התפילות שהם התפללו וכל האווירה הרוחנית שהם שאבו בכותל המערבי הם מאבדים בגלל האוטובוס.

ישראל אייכלר: זה לא יאומן, זה לא שאלה של תחבורה, זו שאלה של אנושיות.

ישראל אייכלר: כבר קיימנו דיונים בנושא ב-26 בפברואר, בל' שבט תשע"ז קיימנו סיור עם כל גורמי המקצוע, נציג המשטרה, אני חושב שהיית שם איתנו, בעקבות פניות שלאזרחים מודאגים, והמצב רק הולך ומחמיר.

ישראל אייכלר: אנחנו מקבלים טלפונים בימים ובלילות מקשישים ומצעירים, עכשיו יום ההילולה אחרי תשעה באב של חמי ז"ל, ארבע שנים הוא כבר לא פה, אבל עדיין מהדהדים באזני הקולות שלו, והוא היה יהודי שלא התלונן על שום דבר, אבל היה לו מנהג להתפלל בכותל המרבי, כל יום הוא היה בצער כזה, יהודי מבוגר, ואני כמעט רציתי להגיד לו "אל תלך לכותל" אבל יכולתי להגיד לאנשים האלה לא ללכת לכותל?

ישראל אייכלר: אנשים ונשים שהולכות ומתפללות ומתפללים ורוצים, מה הם רוצים בסך הכל?

ישראל אייכלר: שיתנו להם תחבורה ציבורית.

ישראל אייכלר: ואת התירוצים אנחנו כבר מכירים, בסיור האחרון שהתקיים בכותל הובטח לנו על ידי נציגי אגד תחבורה ובטחון פנים שהשתתפו בסיור וגם בישיבת הוועדה שהתקיימה בנוכחות רב הכותל, שיעשו סקר משתמשים, מה שקורה בכיכר גורן, לגבי הכניסות והחסימות יעשו הסדרים וידווחו לציבור באמצעות השילוט האלקטרוני בכותל המערבי, כבר אפשר היה לבנות את בית המקדש עד שהביאו את חוט החשמל בשביל השילוט האלקטרוני הזה, ולמרות הזמן שעבר אנחנו לא יודעים עד היום מה השיפור, ההיפך.

ישראל אייכלר: אני הצעתי בישיבה קודמת עצה כל כך פשוטה וסידרנו לאגד על ידי עירית ירושלים שיהיו להן שתי חניות עם אפשרות לעמוד שם, שיורידו את האנשים בצד הזה של שער האשפות ושיהיו איזה שני טנדרים בסך הכל שיעלו את הקשישים ואת הנשים שנזקקות אל כיכר גורן ולרדת, והתחנות יהיו רק בחוץ לשער האשפות.

ישראל אייכלר: דבר כל כך טכני שאפילו בור ועם הארץ כמוני בענייני תחבורה הבין שזה יכול לפתור את כל הבעיה, שהאוטובוסים יזרמו על הכביש, לא יצטרכו להיכנס ולצאת, שיפסיקו את ההפסקות שעושים ב- - - שמעתי שהפסיקו כבר, יש בשורה, נשמע את זה עכשיו, אבל עד עכשיו זה היה נורא ואיום שעד שכבר האוטובוס הגיע הוא היה צריך לנוח ואין לי טענות אל הנהג, בסך הכל בשר ודם.

ישראל אייכלר: השבוע סיפרה לי אישה שעלו הרבה אנשים על אוטובוס והנהג, בגלל שהיו יותר מדי אנשים עשה דבר פשוט ביום חם ולוהט, כיבה את המנוע ואת המזגן ואת החשמל ואת האור.

ישראל אייכלר: ואנשים נשארו שם והוא אמר "עד שלא יורדים מספר האנשים שאני אוכל לנסוע, אין מזגן ואין תאורה ואין כלום".

ישראל אייכלר: אני רוצה להגיד לכם שבכל ציבור אחר מהודו ועד סין, שגם שם נדחסים, הנהג הזה היה מקבל מכות.

ישראל אייכלר: רק הציבור החרדי שהוא ציבור מחונך וממושמע, וכמה שמדכאים אותו הוא עדיין שומר על האנושיות שלו, הוא יכול רק על זה לעשות דבר כזה, לסגור את המזגן, אתה מבין?

ישראל אייכלר: לא רק שהוא לא נוסע.

ישראל אייכלר: לא נוסע אני מבין.

ישראל אייכלר: אנחנו ביקשנו את ההתייחסות של המשרדים ועל ביטול התחנה בכיכר גורן דיברנו כבר, רק מבוגרים ונשים שמתקשים ללכת תהיה להם את העלייה לכיכר גורן עם רכב קטן, הצענו לבטל את מקומות החניה לרכבים פרטיים שבין חניון גבעתי לשער האשפות כדי שאוטובוסים יוכלו לעמוד שם בקווי שירות, ולחייב הצבת פקח של אגד /משרד התחבורה, זה בעיה, תמיד אגד אומר שמשרד התחבורה ישלח, משרד התחבורה אומר שאגד ישלח, שהוא יעמוד שם כל הזמן ויראה שתהיה זרימה, ולהודיע לציבור אם כן נכנס אוטובוס או לא נכנס אוטובוס.

רות קפלר: לא צריך להודיע, שלא ייכנסו.

רות קפלר: למה שייכנסו?

ישראל אייכלר: זו הטענה שלי, אבל אומרים לי שזה בגלל שיש לי רכב פרטי אני אומר את זה.

ישראל אייכלר: לתת סמכות לפקח שיעמוד בשטח להוציא את האוטובוסים העומדים במפרץ לפי רמת הביקוש.

ישראל אייכלר: ביקשתי הצבת מצלמת חניה, עירית ירושלים יכלה לעשות, שמי שעומד שם ותופס את החניה של האוטובוס, יצולם.

מיכאל מלכיאלי: כמו בבר אילן.

ישראל אייכלר: כמו בכל מיני מקומות היום.

ישראל אייכלר: בקיצור, זה מה שאני אומר.

ישראל אייכלר: עכשיו אני רוצה לתת לפונים לדבר ואחרי זה לאנשים אשר בידם הפתרון שיתנו לנו תשובות.

ישראל אייכלר: אנחנו עכשיו לפני תשעה באב ובתשעה באב זה יהיה עוד יותר חורבן.

ישראל אייכלר: משה דוד שהרבני תציג לנו את המצגת.

משה דוד שהרבני: קודם כל אני מודה שעצם ההתכנסות שלנו כאן זו בשורה טובה.

שלומית אבינח: תגיד את כל התאריכים שהתכנסנו שלא הייתה בשורה.

ישראל אייכלר: התכנסנו כבר בכ"ה באלול תשע"ו, י"ג אלול תשע"ז, כ"ט בתמוז - - - י"ד באייר תשע"ח.

ישראל אייכלר: (מוקרן סרטון)

משה דוד שהרבני: הקטע שאני רוצה להראות לכם, שימו לב איך שתוך כדי שאנשים עולים לאוטובוס, הנהג משנה את מספר הקו.

משה דוד שהרבני: זו סתם נקודה קטנה, אבל זה מעניין.

משה דוד שהרבני: זה בסביבות השעה 10:00, 11:00 נדמה לי.

משה דוד שהרבני: יום רגיל, שגרה.

יובל ראובן: היה איזה אירוע באותו יום.

משה דוד שהרבני: לא, שום אירוע.

יובל ראובן: זה לא יום רגיל.

משה דוד שהרבני: אולי במוצאי ראש חודש זה היה.

משה דוד שהרבני: (הקרנת הסרטון נמשכת)

ישראל אייכלר: זה כל אלה שזכו להיכנס לאוטובוס.

ישראל אייכלר: מה קורה עם אלו שנשארו בחוץ?

קריאה: הם יידחפו לאוטובוס הבא ואם הם יתעקשו הם גם יצליחו - - -

ישראל אייכלר: מה רצית להוסיף, מר שהרבני?

משה דוד שהרבני: אני אוסיף שבעצם אני הייתי שם כמה פעמים לאחרונה כדי לקדם את הנושא, וכל פעם שאני נמצא שם, אני אומר לנתן, תשמע, אני לא רוצה שיהיו דחיפות, צר לי עם המציאות הזאת, אבל אני צריך שיהיו לי קצת תמונות במצלמה כדי להראות את המציאות, ותמיד אני אומר לו תשמע, "בדיוק היום ובדיוק היום ובדיוק היום" כל יום יש את הסחורה הזאת.

משה דוד שהרבני: אתמול הייתי שם, לשם שינוי היה יותר משוחרר, אולי זה קשור לתשעת הימים, אנשים לא רוצים להידחף ולהזיע ואחרי זה לא יכולים להתקלח.

משה דוד שהרבני: המציאות הזאת חוזרת על עצמה, מציאות יום יומית.

משה דוד שהרבני: רציתי להביא כאן כמה מתושבי הרובע, אנשים קפצו אמרו לי בשמחה.

משה דוד שהרבני: אפילו יצחק פינרוס אמר לי "תשמע, אני לא נוסע ברכבים אבל אני שומע כל הזמן תלונות של אנשים".

משה דוד שהרבני: ישנה גברת - - -

שלומית אבינח: לא לומר את שמה לפרוטוקול.

משה דוד שהרבני: אוקיי.

משה דוד שהרבני: בסדר גמור.

משה דוד שהרבני: היא אמרה לי ש - - -

ישראל אייכלר: רגע, אישה שמוכנה שיגידו את השם שלה - - -

משה דוד שהרבני: אני מאמין שכן.

ישראל אייכלר: אז בוא נעשה כך, אדם שאתה יודע שלא יהיו לו טענות "למה הזכירו את שמי" אתה יכול להזכיר.

ישראל אייכלר: אבל עדיף - - -

משה דוד שהרבני: בסדר גמור.

משה דוד שהרבני: היא ניסתה להביא לשם חבר כנסת לרובע, כדי שיראה את המציאות והוא לא הפסיק לקלל אותה, אמר לה "שלוש שעות נתקעתי בפקקים בגללך".

משה דוד שהרבני: המציאות הזאת קורית כל הזמן, אם משרד התחבורה או אנשים אחרים שיודעים לספר דברים אחרת, אני אשמע אותם בשמחה, אנחנו לא באנו למצוא את האשמים, באנו למצוא פתרונות.

ישראל אייכלר: יש לך הצעות לפתרון?

משה דוד שהרבני: אנחנו נשמע את הגופים ואחרי זה - - -

ישראל אייכלר: אני רוצה להעריך את האופטימיות שלך כי אני כבר התייאשתי מזמן, אז כשאתה פנית ואמרת "תראה", אמרתי מה זה תראה, אני רואה את זה כבר בחלום, את כל התמונות האלה.

ישראל אייכלר: אבל בזכותך עכשיו עשינו את הדיון ואני ממש בתקווה ובבקשה, חייבים לשנות פה.

משה דוד שהרבני: אני אתן את הקרדיט לנתן גלנט מאתר ברוק שהוא יזם את הדיון, דרך שם הכרתי אותו ואתמול הוא מתקשר אלי ואמר לי "תשמע, אחרי שהבעיה תיפתר, צר לי כבר לא נכיר כל כך" אמרתי לו "אני יכול להרגיע אותך שהבעיה לא תיפתר בקרוב".

ישראל אייכלר: נתן - - -

נתן גלנט: אני יכול - - -

שלומית אבינח: אין לנו זמן נתן.

שלומית אבינח: יש לנו עוד דיון, אז בקצרה.

ישראל אייכלר: לא, הנושא מדי חשוב, אני לא אפסיק אותם.

איתמר זינגר: רק אם אפשר מילה אחת, היום הייתי בקו 1.

איתמר זינגר: בחזור מהכותל לא היה דו מפרקי, היינו בערך 150 באוטובוס, אני לא מגזים.

איתמר זינגר: אוטובוס רגיל, קו 1.

איתמר זינגר: זה היה מלא עד בנייני האומה.

איתמר זינגר: נסעתי בכוונה עד התחנה האחרונה לראות, היה מלא פשוט עד הסוף.

איתמר זינגר: פשוט פיצוץ.

איתמר זינגר: במצב רגיל.

ישראל אייכלר: בבקשה נתן גלנט.

נתן גלנט: בקצרה אני אומר, ביקשתי מאנשים שישלחו תלונות לחבר'ה הנכבדים פה, לאגד ומשרד התחבורה, אמרתי לאנשים "תתלוננו ותביאו צילומי מסך" אנשים הולכים ומתלוננים, ואני רוצה שתראו קצת, ממש טעימה מהתלונות של האנשים, וסימנו תאריכים, ריבונו של עולם.

נתן גלנט: אלה שכבר הספיקו לקבל תשובות, יש רובוט שלא אציין את שמו, הרובוט נותן תשובה אחידה וכותב "התדירות עומדת בתנאי - - - שלום".

נתן גלנט: זה מה שאנשים מקבלים.

ישראל אייכלר: איפה התגובה שאתה רואה?

נתן גלנט: יש גם את התגובה, זה מסמך PDF.

נתן גלנט: נמצא בדיסק און קי שהבאתי איתי.

נתן גלנט: זה משהו מדהים.

משה דוד שהרבני: התגובות אותו דבר, העתק הדבק.

ישראל אייכלר: כי התגובות שאנחנו קיבלנו ממשרד התחבורה בדרך כלל על בעיות בתחבורה הציבורית, שזה אורך להם שישה חודשים לברר.

ישי בלך: תהליך האכיפה המנהלית נמשך כחצי שנה.

ישראל אייכלר: נתן גלנט בבקשה.

נתן גלנט: אני אומר שזה פשוט בזיון, חבר'ה, אני אומר לכם את האמת לא נעים, לפנים, אבל זה בזיון.

נתן גלנט: שולחים קו קצר, אני לא רוצה לראות את הדבר הזה.

נתן גלנט: קו קצר שעולה לכותל, אני לא רוצה לראות - - -

ישראל אייכלר: אמרו לי שקו קצר זה רק ברמדאן, נכון?

ארז לבחר: לא, אוטובוס קצר קו 1 וקו 3 לכותל מוגדרים על ידי משרד התחבורה כאוטובוס קצר.

ארז לבחר: יכול להיות שפה צריך לשבת ולקבל החלטה לשנות את זה.

נתן גלנט: זה לא יכול להיות חבר'ה, זה בזיון, אי אפשר לראות את הדבר הזה.

נתן גלנט: כואב הלב לראות את זה.

נתן גלנט: אתה רואה את האוטובוס והאנשים, אתה יודע מה - - -

רות קפלר: למה מפעילים בקו קצר?

ארז לבחר: כי כרגע יש לנו מחסור באוטובוסים - - -

רות קפלר: אז 68 אולי יהיו קצר ו-3 ארוך?

ארז לבחר: אפשר לבדוק - - - יש לנו ככה, אנחנו - - -

נתן גלנט: חבר'ה, אין לי בעיה, יש לי פתרון.

נתן גלנט: שיישאר קו קצר, תביאו 3 לכל קו.

ארז לבחר: דקה, בשביל לטפל בנושא לעומק, גם אנחנו - - -

ישראל אייכלר: זה לא דו שיח, כי אתה שואל אותו והוא עונה.

ארז לבחר: גם אנחנו רוצים לתת את השירות הטוב ביותר לכותל הן בקו 1 והן בקו 3 לתת באמת את השירות הטוב ביותר.

ארז לבחר: מינינו גם מנהל תנועה נטו שיהיה על האשכול הזה של קווי הכותל, אדם שיתעסק נטו עם הקווים של הכותל.

ישראל אייכלר: מה השם?

ארז לבחר: תומר מתוק.

ארז לבחר: הוא גם מתוק, כשמו כן הוא, ולדעתי מתוך 12 שעות עבודה ביום הוא איזה 8-9 שעות מבלה באזור הכותל, הן על הצירים והן, הוא יכול גם לתת לנו סקירה על מה שקורה בכותל, אבל אנחנו מינינו אדם נטו שייתן מענה לכותל.

ארז לבחר: יש לנו את מאיר דוד, הוא מנהל האשכול של כל ירושלים צפון, כל אזור ירושלים, הסניפים הצפוניים שלנו בירושלים, הוא אחראי על האשכול.

ארז לבחר: אנחנו פיתחנו את האזור הזה, נתנו יותר ריכוזיות לבעיות, לפתירת הבעיות.

ארז לבחר: אני יכול להגיד לכם שאת קו 1 ואת קו 3, הפכנו אותם, מזה כחודשיים-שלושה ואת קו 3 רק באחרונה לקווים סיבוביים, כך שלדעתי הבעיה בגורן הולכת ונעלמת, לא תהיה יותר בעיה באזור הגורן של אוטובוסים שממתינים, יכולים לעלות רק שני אוטובוסים, אוטובוס מגיע לגורן, אוסף את האנשים בצורה סיבובית ויוצא חזרה לפזר אותם בעיר.

ארז לבחר: אז את נושא ההמתנה בגורן פתרנו, לא יהיו אוטובוסים שימתינו והאוטובוסים שאמורים להגיע לא יצליחו לעלות לגורן, הבעיה הזאת נפתרה ואנחנו עדים לתשבחות שקיבלנו מהאנשים לנושא הזה.

ישראל אייכלר: כן.

ישראל אייכלר: זו הייתה שערורייה.

ישראל אייכלר: הנהגים לא הסכימו לפתוח לאנשים קשישים את האוטובוס, אמרו "עכשיו אני בחופש".

ארז לבחר: אז זהו, הבעיה הזאת נפתרה גם כן בשיתוף פעולה עם מורן.

ארז לבחר: החלפנו את צי האוטובוסים, צי האוטובוסים לכותל הוא חדש.

ארז לבחר: כל צי האוטובוסים לכותל הוא חדש, משנת 2018, באמת ממוזגים, חדשים, אנחנו עושים את כל המאמצים.

ארז לבחר: גילינו לאחרונה שבין 4 ל-5 בבוקר יש בעיה בכותל של אי איסוף נוסעים.

ארז לבחר: בשעות הבוקר המוקדמות.

ארז לבחר: אז אנחנו פה בשיתוף עם משרד התחבורה נראה איך להוסיף.

ארז לבחר: אנחנו בשלב זה נותנים אוטובוסים ארוכים שם.

ארז לבחר: בשעות הבוקר, מספר נסיעות בבוקר, אנחנו שולחים אוטובוסים מפרקיים והבעיה הזאת גם הולכת - - -

ישראל אייכלר: אבל לנו אמרו כל הזמן שרק ברמדאן אי אפשר להכניס מפרקיים כי צריך להסתובב בהר ציון.

ישראל אייכלר: למה כל השנה אי אפשר לשים מפרקיים?

ארז לבחר: כי לא היו מספיק אוטובוסים מפרקיים.

ארז לבחר: אנחנו נראה, יכול להיות שהתפנו לנו עכשיו, נעשה על זה עבודה ונבדוק את זה שוב.

ישראל אייכלר: אתה חייב בתקופה הזאת שזה גם תשעה באב וגם בין הזמנים להביא אוטובוסים מפרקיים.

משה דוד שהרבני: השאלה שלי, הרי זה המסקנות של הוועדה הקודמת - - -

ישראל אייכלר: שהרבני, הוא באמצע זכות דיבור.

ישראל אייכלר: אני אתן לך כמה שאתה רוצה אחר כך.

ארז לבחר: אז כמו שאמרתי, מנהל תנועה, מנהל אשכול.

ארז לבחר: דבר נוסף שלפעמים אנחנו נתקלים בבעיות, זה הפגנות בעיר או כל מיני סגירות כלשהן של אח"מים, הפגנות כאלה ואחרות שאנחנו נתקלים ושמשבשות לנו את לוח הזמנים וגורמות לנו לעיכובים.

ארז לבחר: יש נהגים, אני אומר לכם שלפעמים בשעות השיא יוצאים בשעה 15:00, 16:00, לוקח להם בין שעתיים וחצי לשלוש, להגיע חזרה.

ארז לבחר: אלה דברים שאנחנו גם כן - - -

ישראל אייכלר: הצענו לכם פתרון לזה, ואתם עשיתם את זה, ראיתי, שבזמנים כאלה אתם מעבירים דרך הנביאים עד בנייני האומה את קו 3 ואת קו 1 אתם מעבירים דרך רמת אשכול, נכון?

ארז לבחר: יש, אני לא יודע בדיוק - - -

ישראל אייכלר: צריך לתמרן, לא לעמוד כמו - - -

תומר מתוק: כמעט 50% מהחודש כיכר השבת נסגרת.

ארז לבחר: כיכר השבת משפיעה גם.

תומר מתוק: 1 נוסע אגריפס-נביאים וה-3 נוסע רגיל.

תומר מתוק: אבל אוטובוסים שנשארים שם - - -

ארז לבחר: הצירים לכותל מאוד פקוקים, זה מה שגורם גם לשיבושים ולאי הגעת אוטובוסים.

ארז לבחר: כמו שאמרתי, תומר מעלה לנו את כל המסקנות שלו ואנחנו פועלים, בימים אלה, נקים גם ועדה פנים משרדית שלנו באגף התחבורה הציבורית באגד ואנחנו נראה איך לשפר את השירות.

ארז לבחר: אנחנו נעשה את הכל כמו שאמרתי בפתיח, נעשה את הכל לתת את השירות הטוב ביותר לכותל שהן קו 1 וקו 3 ישרתו את האנשים בצורה טובה.

ישראל אייכלר: אני רושם ממך שתי בשורות.

ישראל אייכלר: א.

ישראל אייכלר: שההפסקות האלה בתוך הכותל ייפסקו.

ארז לבחר: נפסקו כבר.

ישראל אייכלר: זה הכי חשוב.

ישראל אייכלר: דבר שני, אני רוצה שעד אחרי החגים לפחות, אני מקווה שמורן שומעת.

ישראל אייכלר: הגברת מורן, נציגת משרד התחבורה, אני רוצה שמעכשיו עד אחרי סוכות יהיו אוטובוסים מפרקיים כמה שיצטרכו, ואם לא, ניקח אצל הערבים, נשכור כמה אוטובוסים שיש להם כאלה.

ישראל אייכלר: אי אפשר להשאיר את הציבור בלי אוטובוסים מפרקיים שזה לפחות נותן כפל מקום.

ישראל אייכלר: בסדר?

מורן יונה: אנחנו נבדוק מה ניתן לעשות בזמנים מסוימים.

מורן יונה: שוב, צי המפרקיות הוא לא צי שנמצא ב- - -

ישראל אייכלר: תקנו.

ישראל אייכלר: יש היום בסין חברות שמייצרות - - -

ארז לבחר: במועדים מיוחדים בכותל פועלים רק אוטובוסים מפרקיים.

ישראל אייכלר: הנה, אנחנו עכשיו בתשעת הימים, תשעה ימים, תשעה באב, בין הזמנים, אלול, סליחות, שישי, יש לך עכשיו רצף אחד.

ארז לבחר: כל מועד כזה אנחנו מגייסים מכל הארץ.

ארז לבחר: אני מעלה מחולון, אני מעלה מראשון, אני מעלה מכל הארץ אוטובוסים מפרקיים לטובת קווי הכותל.

ישראל אייכלר: אני ממש מודה לך ארז.

משה דוד שהרבני: אני רוצה לציין שבחג הפסח באמת לקחו את הנושא הזה בצורה יוזמתית, והיה הכל חלק.

משה דוד שהרבני: בלי - - -

ישראל אייכלר: נכון.

ישראל אייכלר: השנה כמעט לא היו בעיות בזרימה.

ארז לבחר: זה גם בזכות הצוות הזה שיש - - -

קריאה: קו 1, כל תוואי הדרך היה פקוק.

קריאה: ליד קבר רחל שעשו עבודה חבל על הזמן.

ישראל אייכלר: עכשיו אני מבקש לתת שתי דקות לנתן גלנט.

ישראל אייכלר: אל תפנה לאף אחד, רק אלי, ובזרם, אל תפסיק.

ישראל אייכלר: אם תפסיק, איבדת את הזכות כי זה לא דו שיח.

קריאה: יש פה את מנהל האשכול שאחראי על - - - אני רוצה שתחליפו טלפונים וכל בעיה נקודתית או דברים כאלה יהיה פה מענה, קו ישיר.

נתן גלנט: אחת הטענות שחוזרות על עצמן זה תורים כשיש הפגנות.

נתן גלנט: העיר ירושלים היא עיר מופגנת, כמו ששדרות מופצצת, היא עיר מופגנת.

נתן גלנט: זו תופעת טבע, לא פתרנו ולא ייפתר.

נתן גלנט: משיח יטפל בזה - - -

ישראל אייכלר: מה אתה מציע?

נתן גלנט: אני לא יודע מה.

נתן גלנט: אני רוצה מוקד טלפוני שיהיה מסלול מוגדר, מצב חירום של הפגנות.

ישראל אייכלר: יש אלטרנטיבה.

נתן גלנט: אני רוצה פתרון.

ישראל אייכלר: אתה רוצה שהמוקד יתעדכן?

נתן גלנט: אני רוצה שיהיה טלפון או משהו שבנאדם יכול - - -

ישראל אייכלר: המוקד יכול להתעדכן שהקו נוסע עכשיו - - -?

ארז לבחר: ודאי, אבל יש בעיה עם זה מבחינת משרד התחבורה.

ארז לבחר: כעקרון, יש לנו מסלול שאנחנו אמורים לנסוע על פיו ומשרד התחבורה לא מאשר לנו לא לסטות ימינה ולא לסטות שמאלה, כי אחר כך זה גם - - -

ישראל אייכלר: אבל על זה כבר דיברנו, נכון שאתם מאפשרים?

מורן יונה: מה שקורה, הקו צריך לפעול לפי מסלול שנמצא ברישיון שלו.

מורן יונה: אם יש הפגנה או שיש איזה שהוא אירוע מסוים בדרך, זה מה שקורה בירושלים כל שני וחמישי, בייחוד בכיכר השבת.

מורן יונה: מה שקורה זה שאגד שולחים את האוטובוסים לנסיעה במסלולים חלופיים, דרך הנביאים, דרך אגריפס, בדרכים חלופיות.

מורן יונה: הרבה פעמים החלופה הזאת היא רלבנטית רק לנסיעה אחת או לשתי נסיעות, כי ההפגנה מתפזרת.

מורן יונה: מלא פעמים מעדכנים על זה שבאמת האוטובוס נוסע במסלול חלופי אבל זה כבר הופך להיות למידע לא עדכני, לא רלבנטי כי באיזה שהוא שלב ההפגנה מתפזרת ואז האוטובוס חוזר למסלול הרגיל שלו.

ישראל אייכלר: נו אז המוקד גם יתעדכן.

ישראל אייכלר: אם המשטרה מודיעה שאפשר לעבור, אז המוקד יכול להתעדכן.

מורן יונה: אגד ובכלל מפעילים באופן כללי, מחויבים וגם אין להם שום סיבה לא לנסוע במסלול שלא נמצא ברישיון הקו.

מורן יונה: אין דבר כזה.

מורן יונה: כל עוד יש הפגנה, או שיש איזה שהוא מחסום בדרך, לא יודעת מה, וזה קורה הרבה ואני מעודכנת על זה, נמצאים בשטח, כל הזמן - - -

ארז לבחר: יש לנו כל ערב בירושלים שלושה פקחים שמסתובבים בעיר בכל רחבי העיר, בכל השכונות , בכל הנקודות הבעייתיות.

ארז לבחר: הם מדווחים למרכז מידע, יש לנו מרכז מידע פעיל שפועל עד 1 בלילה.

ארז לבחר: כוכבית 2800 ומרכז המידע הזה יש לציין שהוא מקבל את הציונים הגבוהים ביותר ברמת שירות, והוא מעודכן על ידי הפקחים על כל שינוי, אם יש סגירה של כביש או פתיחה של כביש, אז פה לא צריכה להיות בעיה בקטע הזה כי אנחנו מעדכנים.

ישראל אייכלר: אז צריך לבקש ממוקד משרד התחבורה שפשוט יקבל - - -

ארז לבחר: לא, המוקד מעודכן, זה מוקד משותף.

שלומית אבינח: הציבור לא מעודכן.

ארז לבחר: הציבור כנראה צריך לדעת שיש את כוכבית 2800 שנותן - - -

קריאה: סליחה על החוצפה, אני רוצה - - -

קריאה: גם הפקח - - -

קריאה: זה לא בדיוק נכון כי לפעמים מסתיים בתשע ועוד פעם בעשר מתחיל עוד פעם.

ארז לבחר: נבדוק את זה.

קריאה: - - -

ישראל אייכלר: רבותי אני רוצה לאפשר למאיר דוד שנמצא בשטח כל הזמן, מנהל האשכול.

ישראל אייכלר: אתה פה מספיק פעמים לדעת שלא מדברים כאן בהפרעות.

ישראל אייכלר: מאיר דוד בבקשה.

מאיר דוד: קודם כל צריך להבין שמסלול הנסיעה של קו 1 הוא מסלול לא טריוויאלי, הוא מסלול קשה, מתחילים אותו מביטוח לאומי סניף אומה, המסלול עובר בשרי ישראל –מלכי ישראל, אזור שהוא מאוד פקוק, אזור שיש בו הפגנות.

מאיר דוד: אנחנו נתקלים פעמיים בשבוע לפחות בהפגנות.

מאיר דוד: גם כשההפגנות מתפזרות והציבור מתפזר נשארים פחים דולקים, קשה לנו מאוד לעבור, לא פעם ולא פעמיים מנהל התנועה יחד עם פקח בבוקר פותחים את הצירים, הם בעצמם, עם הפרייבטים שלהם ומזיזים פחים על מנת שתהיה עבירות, לא פשוט.

מאיר דוד: כשמגיעים לרחוב סולטן סולימאן, רחוב סולטן סולימאן רוב שעות היום פקוק, רק בשעות הלילה יש לנו שם אויר ואפשר לעבור כמו שצריך וכל הציר משבש את השירות תחבורה הסדיר.

מאיר דוד: זה לא פשוט ואנחנו מתמודדים עם זה.

מאיר דוד: ארז ציין כמה פעולות שעשינו לאחרונה.

מאיר דוד: מבחינת רכב מפרקי, רכב ארוך, בכל מועד, קרי ערב תשעה באב, תשעה באב שיבוא אנחנו מוציאים רכבים מפרקיים בכל הקו, בכל מסלול הנסיעה, בכל הקווים.

מאיר דוד: אם זה 1, 3, 33, אנחנו מתגברים ברכב מפרקי.

מאיר דוד: בשגרה אנחנו מוציאים אוטובוסים קצרים כי זה מה שיש לנו ואיפה שצריך אנחנו מתגברים בתקופות הזמנים.

ישראל אייכלר: אבל צריך להוציא לפי מספר האנשים.

ישראל אייכלר: בכותל המערבי כמעט תמיד יש יותר אנשים מאשר בשביל אוטובוסים קצרים.

מאיר דוד: אנחנו ראינו פה איזה שהוא סרטון לפני שלושה שבועות.

מאיר דוד: צריך להבין, בתקופה האחרונה באזור הכותל, באזור שער יפו היה עיר האורות, אז היו פקקים, זה שיבש את השירות, כל פעם יש אירוע או משהו באזור הכותל שמשבש את השירות.

מאיר דוד: אנחנו משתדלים לתגבר מתי שאפשר ומתי שצריך.

מאיר דוד: מאיר, אני רוצה שתענה לי למה אני רואה פה שקו 1 יש נסיעות, 13% אי ביצוע ובקו 3 יש אי ביצוע של 12%.

מאיר דוד: אתה יודע מה זה, 10%, 13% אי ביצוע?

מאיר דוד: מה ההסבר.

ישי בלך: קו 68 זה רק 4% אי ביצוע.

מאיר דוד: קודם כל הנתונים לא עדכניים.

ישי בלך: זה נתונים מיוני 2018.

מורן יונה: אני יכולה להגיב על הנתונים האלה?

מורן יונה: זה הנתונים של כל - - - נתונים שהם לא מכוילים.

מאיר דוד: הנתונים לא עדכניים.

ישראל אייכלר: אני רוצה לשמוע ממשרד התחבורה על הנתונים האלה.

ישי בלך: זה נתונים שלהם, זה לא - - -

מורן יונה: אני רוצה להגיב על זה.

מורן יונה: קיבלתי את הרשימה הזו בדרך לכאן.

מורן יונה: מדובר ברשימה שמתייחסת לכמה החודשים האחרונים, הרשימה הזאת עוברת כיול ולכן הנתונים שנמצאים שם, אחוזי האי ביצוע הם לאו דווקא נכונים.

ישראל אייכלר: זאת אומרת שיכול להיות יותר.

שלומית אבינח: למה הנתונים לא עברו לוועדה?

שלומית אבינח: אני רוצה לשאול כמנהלת ועדה.

מורן יונה: כי הוועדה לא ביקשה את הנתונים.

ישי בלך: העברתי.

ישראל אייכלר: אתה העברת, אבל צריכים לקבל את זה ממשרד התחבורה.

ישי בלך: - - - פניות הציבור שתפקידם לשמוע אותנו.

ישי בלך: כל הטלפונים ב-12 בלילה, ו-5 בבוקר - - -

ישראל אייכלר: את מבינה?

ישראל אייכלר: ישי בלך צריך להעביר לוועדה של הכנסת נתונים שמשרד התחבורה צריך להעביר?

מורן יונה: אם צריך להעביר נתונים, אני אעביר נתונים.

מורן יונה: אין לי בעיה.

מורן יונה: כבר היו כאן כמה ועדות שהגעתי עם נתונים.

שלומית אבינח: שלחנו שאלות רקע לכל מוזמני הוועדה.

שלומית אבינח: אף אחד מהגורמים לא ענו לוועדה לפני וזה לא בסדר.

מורן יונה: השאלות לא כללו התייחסות לנתונים.

מורן יונה: אני הגעתי לכאן לוועדה כמה פעמים עם נתונים, זה לא משהו שאני - - - אבל כן חשוב לי להגיב על הנתונים הללו.

מורן יונה: הרי המערכת הזאת היא מערכת אוטומטית.

מורן יונה: היא בודקת האם האוטובוס יצא או לא יצא מנקודה מאוד מסוימת.

ישראל אייכלר: נו למה לא יצא?

מורן יונה: אם האוטובוס יצא כמה מטרים מהנקודה, לא בפוליגון שהיא תופסת, המערכת תופסת את הנסיעה כאילו היא לא יצאה.

ישראל אייכלר: ואם הנוסעים אומרים לי שחצי שעה הם חיכו לקו 3, מה זה אומר?

ישראל אייכלר: שהוא לא יצא באמת, לא פוליגונים.

מורן יונה: זה תלוי, שוב.

מורן יונה: כי יכול להיות, כל פניה לגופה.

מורן יונה: כן?

מורן יונה: יש פניות - - -

ישראל אייכלר: כן אבל אני מספר לך על עובדות.

ישראל אייכלר: באים אלי אנשים אומרים "חיכיתי חצי שעה לאוטובוס".

מורן יונה: זה מצב שהוא לא 100%, ברור לנו, וגם נציגי אגד באים ומספרים ואומרים בדיוק מה הם עושים כדי לשפר את המצב.

מורן יונה: אבל שוב, הנתונים האלה, צריך לקחת אותם בערבון מוגבל.

ישראל אייכלר: תני לי את הרשות ואת מספיק הידע הציבורי שלי שאומר שאם פה כתוב 13%, זה הרבה יותר.

מורן יונה: אני לא מסכימה עם זה.

ארז לבחר: ממש לא.

ארז לבחר: אולי זה 2%, אולי 2%.

ארז לבחר: אין כזה דבר, זה לא יכול להיות.

ארז לבחר: ברגע שאנחנו משנים את המסלול - - -

ישראל אייכלר: האינטרס של החברה זה לא להציג - - -

ארז לבחר: ממש לא.

ארז לבחר: אני מוכן להביא אם תרצו נתונים.

ארז לבחר: אין.

ארז לבחר: אין נסיעות פתוחות בקווי הכותל.

ארז לבחר: אין כזה דבר.

ישראל אייכלר: אני מאמין לכל מילה שאתה אומר, אבל במציאות שאין מספיק אוטובוסים אז גם הזמנים שקבעתם להם גם לא רלבנטיים, כי אם יש שם 200 אנשים ואתם נתתם להם הוראה לתת כל 8 דקות, אז זה לא רלבנטי, צריך לתת להם כל 3 דקות אוטובוס.

ישראל אייכלר: הישועה לציבור לא תבוא מזה שזה 13% או 15%.

ישראל אייכלר: אולי צריך להוסיף עוד 20 אוטובוסים.

ישראל אייכלר: זה הכותל, זה לא סתם - - -

ארז לבחר: אנחנו עכשיו בתהליך.

ישראל אייכלר: אני רוצה לתת לתומר מתוק שייתן לנו קצת פתרונות, קצת נחמה בימים אלה.

תומר מתוק: אני נמצא הרבה בכותל, בכל המועדים אני בכותל.

תומר מתוק: ברכת כוהנים, י"ז בתמוז, תשעה באב, יש לי כמה בעיות בכותל.

תומר מתוק: קודם כל דיברת על החניות, אף אחד לא אוכף אותן.

תומר מתוק: החניות האלה זה צחוק מהעבודה.

תומר מתוק: אף אחד לא אוכף את החניות של האוטובוסים שצריכים לעמוד מצד ימין בכניסה לגורן.

תומר מתוק: זאת אומרת אם אני נמצא ואני מביא אוטובוסים בי"ז בתמוז בפיזור של התפילה, אף אחד לא יכול לעמוד.

תומר מתוק: שמו שלטים.

ישראל אייכלר: שישימו גם מצלמה ופתרנו את הבעיה.

תומר מתוק: אף אחד לא אוכף את זה, קחו בחשבון, היה לי ויכוח דווקא עם אחד מקציני המשטרה בי"ז בתמוז, הבאתי שש מפרקיות שיחכו לסיום התפילה, הוא אמר להם "אתה חוסם לי את הכביש, שיסעו" הוציא אותם ריקים.

תומר מתוק: אני הבאתי אותם במיוחד ריקים, והוא החזיר לי אותם ריקים חזרה.

תומר מתוק: אז לך תתחיל להתמודד עם זה.

ישראל אייכלר: טוב שיש כאן נציגות של המשטרה, צריך תשובה על זה.

תומר מתוק: עכשיו - - - יוצאים 5,000 איש, אתה עומד עם אוטובוס קצר.

תומר מתוק: אז אתה - - -

ישי בלך: שיעבירו את הפקח של בית וגן שדופק דו"חות כל צהריים בשעה 13:00, שיעבירו אותו לשם.

ישראל אייכלר: תומר, בוא נשמע פתרונות מה שאתה אומר, מתוך ניסיון.

ישראל אייכלר: מה הפתרון?

תומר מתוק: אני פעם הצעתי ואף אחד לא קיבל את זה, לעשות שלושה אוטובוסים ארוכים בכותל שיעשו שאטל עד ממילא, זה אני חושב, זה החלום שלי.

תומר מתוק: שיקחו שלושה אוטובוסים ארוכים, הם יוציאו, יעשו סבב של סולטן סולימאן, הכותל עד ממילא ומממילא נתחיל את קו 1, 3.

תומר מתוק: שלושה או ארבעה אוטובוסים שהתפקיד שלהם יהיה להוציא את האנשים מהכותל.

תומר מתוק: כי הקטע של סולטן סולימאן וה- - - זה משהו שזה, רק מי שנוסע לשם יודע מה קורה שם.

תומר מתוק: מי שנוסע לשם יודע שפעם לוקח 10 דקות ופעם לוקח שעה וחצי, וההוא חטף אבן, וההוא - - - ואת האוטובוסים האלה למגן אותם מאבנים.

תומר מתוק: זה חוטף אבן, מגיע, "חטפתי אבן" הוא לא יכול לנסוע.

תומר מתוק: הוא מחכה למשטרה, חוסם את כל העולם, השוטר רוצה לראות שהחלון שבור.

יהודה גליק: משער האשפות עד בריכת הסולטן אתם עומדים שם גם בפקק.

ישראל אייכלר: כן.

ישראל אייכלר: מאיר אמר לי.

תומר מתוק: הוא מעמיד את האוטו, הוא רוצה לראות את החלון שבור- - -

ישראל אייכלר: תומר, אני מקבל את ההצעה שלך.

ישראל אייכלר: בנוסף, גברת מורן, בנוסף לאוטובוסים שנוסעים רגיל, צריך לתת גם שאטלים כאלה, שלושה אוטובוסים - - -

יהודה גליק: למה צריך בנוסף?

יהודה גליק: למה שייכנסו אוטובוסים נוספים?

יהודה גליק: שכל האוטובוסים יתחילו מממילא.

ישראל אייכלר: לא, אני יודע מה אני אומר.

יהודה גליק: השאטל הזה, שלושה שטאלים, אוטובוסים ארוכים, לוקחים לממילא.

יהודה גליק: מממילא יוצאים לכל העיר.

ישראל אייכלר: זאת אומרת שאדם שחיכה והתייבש חצי שעה ליד הכותל, יתייבש עוד חצי שעה בממילא.

ישראל אייכלר: אני לא מוכן.

תומר מתוק: בשבועות התפילה של הערבים - - -

יהודה גליק: אם תוסיף עוד אוטובוסים בכותל - - -

ישראל אייכלר: אז אני אומר, בסדר, אבל שיזרמו.

יהודה גליק: צריך לדעת שמספר המבקרים בכותל לא יילך ויקטן, הוא יילך ויגדל.

יהודה גליק: אז אם יש עוד צורך אז - - -

ישראל אייכלר: אני מאמץ את הרעיון שלך כתוספת כי הרי במילא צריך תוספת, כתוספת לקווים הקיימים.

ישראל אייכלר: אני לא מסכים בשום אופן שאנשים יחכו חצי שעה בכותל ועוד חצי שעה בממילא, וזה מה שיקרה.

ישראל אייכלר: אני יודע מה שקורה מתוך ניסיון.

ישראל אייכלר: אין חכם כבעל ניסיון.

ישראל אייכלר: בבקשה, עירית ירושלים.

ישראל אייכלר: רויטל מרזן, מנהלת אגף שירותי חניה.

ישראל אייכלר: נאמרה פה האשמה חמורה ביותר.

ישראל אייכלר: העיריה הקציבה, עד שנלחמנו חצי שנה או שנה עד שהעירייה הקציבה שטח, ויש שלט, פקחי העיריה לא נותנים דו"חות שם.

רויטל מרזן: קודם כל אני לא הבאתי נתונים כי באמת רק היום הודיעו לי על הדיון הזה.

רויטל מרזן: שלומית: רק היום הודיעו על הדיון?

רויטל מרזן: לי הודיעו רק היום.

רויטל מרזן: הוזמן כנראה אגף תנועה, לי הודיעו רק היום על הדיון.

רויטל מרזן: אני אבדוק וגם אבקש ואנחה לתגבר שם אכיפה.

ישראל אייכלר: מה את אומרת על הרעיון של מצלמה להציב שם?

רויטל מרזן: בהחלט זה רעיון מצוין, אני אביא- - -

ישראל אייכלר: רק מצלמה צריך שם, לא צריך שום דבר.

רויטל מרזן: אני אתאם עם נציג המשטרה ואני אביא את החברה - - -

ישראל אייכלר: שזה יצולם אצלכם, יש לכם הרי מרושת.

רויטל מרזן: אנחנו עובדים עם חברה שעושה לנו אכיפה באמצעות מצלמות וידאו, אני אביא את החברה, אנחנו נבדוק את ההיתכנות הפיזית לשים שם מצלמה, אני מקבלת את זה בסדרי העדיפות.

ישראל אייכלר: במקום לשים את זה ליד איזה בית אבות.

רויטל מרזן: הצרכים מאוד גבוהים, גם ליד בתי אבות זה מאוד חשוב כי זה שומר על הבטיחות, אבל בהחלט ניתן לזה קדימות בסדר העדיפויות.

ישראל אייכלר: דבר נוסף לגבי השלט.

ישראל אייכלר: למה השלט אף פעם לא עובד?

רויטל מרזן: זה לא קשור אלי, זה קשור לאגף תנועה במשרד התחבורה.

תומר מתוק: השלט עובד.

ישראל אייכלר: מה עובד?

ישראל אייכלר: אנשים לא יודעים אם יש אוטובוס או אין.

תומר מתוק: לא לוחצים אותו, זה עובד.

תומר מתוק: זה שלוחץ לא לוחץ.

ישראל אייכלר: מי זה האיש שצריך ללחוץ?

תומר מתוק: השומר שם בבוטקה.

ישראל שיינפלד: אני דיברתי פעם אחת עם פקח, הייתי בכותל, אני עושה הרבה פעמים, אני גר קרוב לכותל.

ישראל שיינפלד: אני נוסע קבוע רק עם מוניות מאז האסון של קו 2, שראינו ששם המצב לחוץ, אני עומד ליד אוטובוסים, תמיד בכל השנה אפשר לעמוד עם מצלמות ולראות את האוטובוסים מפוצצים, אנשים נשים וטף אחד על השני.

ישראל שיינפלד: הלכתי פעם לכותל, דיברתי עם פקח בחול המועד, בזמן של מנחה גדולה 13:00, 13:30, רצינו לעלות, רק לשבת.

ישראל שיינפלד: אשתי הייתה במצב לא היה לה נוח, היא לא יכלה לעמוד ולהדחק שם, וביקשנו את הפקח שם למה אתה לא מעלה אוטובוסים.

ישראל שיינפלד: כל הירידה הייתה מלאה באוטובוסים ריקים, אני שואל אותו "למה אתה לא מעלה".

ישראל שיינפלד: הוא אמר לי "אל תתערב, זה לא עניין שלך, מה אתה מתערב".

ישראל שיינפלד: אמרתי לו "תקשיב, צילמתי אותך, את המספר, תענה לי יפה.

ישראל שיינפלד: זה שירות לציבור" הוא אומר לי "אני אדאג לך באוטובוס הבא, לך ולאשתך הכל יהיה בסדר, אתם תשבו כמו מלכים" אמרתי לו "זה יפה מאוד מצידך אני מעריך את זה, אפילו שחיכינו לפחות חצי שעה, אבל תסביר לי למה הציבור מזלזלים בהם ככה, מעלים אותם" אני רואה פקח, עד שלא מפוצץ אנשים כמו סרדינים בקופסה, לא פחות, הוא לא נותן לאוטובוס לנסוע.

ישראל שיינפלד: אמרתי לו "אני אתלונן", הוא אמר לי בסוף "אתה יודע, אני אגיד לך את האמת.

ישראל שיינפלד: אתם תעלו בין כה וכה בסוף, לאגד זה עוד כסף".

ישראל שיינפלד: זו התשובה היחידה.

ישראל שיינפלד: היו שם את כל האוטובוסים, כל הירידה הייתה מלאה ואין לי שום עניין נגד אגד ולא שום דבר.

ישראל אייכלר: אני רוצה להגיד לך שהסיפור שלך הוא אמיתי ושמעתי את זה מהרבה אנשים, אבל אני לא מבין, כי אני יודע שאגד שולח במקומות אחרים כמעט אוטובוסים ריקים, כך שאם הוא היה רוצה דווקא לדחוס אנשים כדי להוסיף אנשים, הוא היה עושה את זה במקומות אחרים, למה דווקא בכותל?

ישראל אייכלר: כנראה שיש עוד סיבה שהוא דוחס, אולי אין לו מספיק אוטובוסים בשביל הקהל הגדול הזה.

קריאה: הוא אומר שזה לא נגד אגד.

ישראל שיינפלד: - - - מה שהיה הסיפור כמו שהוא - - -

ישראל אייכלר: מה זה הסרטון הזה?

ישראל אייכלר: אל תביא סרטונים ממקומות אחרים.

ישראל אייכלר: רגע, זה גם האוטובוסים - - - (מוקרן סרטון)

משה דוד שהרבני: דרך אגב הרב אייכלר, זה הדו שיח הרגיל.

משה דוד שהרבני: אם אתה רוצה לשמוע את זה תבוא כל יום בשעות ה- - -

ארז לבחר: אני רוצה לציין משהו.

ארז לבחר: זה לא משנה כמה אוטובוסים נוסעים.

ארז לבחר: אם תוואי הדרך לכיוון הכותל לא יהיה פתוח, לא יהיה סביר, ימשיך להיות פקוק, זה לא משנה כמה אוטובוסים אנחנו נוסיף כי בסופו של דבר האוטובוסים נתקעים.

ארז לבחר: ויכול להיות נהג, במקום לבצע שניים או שלושה סיבובים, הוא מבצע בסידור העבודה שלו סיבוב אחד.

ישראל אייכלר: אז מה אתה מציע?

ארז לבחר: אנחנו צריכים עזרה גם מהעירייה, גם מהמשטרה, לפתוח את תוואי הדרך לכיוון הכותל, זה לא סביר - - -

ישראל אייכלר: מה זאת אומרת, לאסור חניה ב- - -

ארז לבחר: את החניות, סולטן סולימאן הכל פקוק שם.

ישראל אייכלר: מה אתה רוצה לעשות בסולטן סולימאן?

ארז לבחר: צריך להסדיר שם, כל רכב שנוסע בסולטן סולימאן עושה כאוות נפשו, עומד בצד, חונה איפה שהוא רוצה, הכל פקוק שם.

ישראל אייכלר: יש שוטרים שם?

ארז לבחר: מסלול הנסיעה לכותל הוא לא כל כך - - -

ישראל אייכלר: אז למה אי אפשר לפנות את הכביש?

יהודה גליק: צריך לפנות את זה לכיוון ההפוך.

יהודה גליק: בירידה משער האשפות לכיוון בריכת הסולטן.

יהודה גליק: כמו שמאפשרים לכם להיכנס לתוך שער האשפות, לאפשר את הירידה מצד שמאל, לתת את הירידה רק לאוטובוסים ואז - - -

ישראל אייכלר: עכשיו רבותי, היות ולקחנו מקבר רחל הרבה זמן, אני רוצה את תשובת המשטרה לבעיות, מה שאתם יכולים לעשות.

יהודה גליק: אם יפתחו בזמן שהאוטובוס יוצא משער האשפות, לפתוח את הכיוון השני, לאפשר לאוטובוס לנסוע, זה יהיה כמו נת"צ.

ישראל אייכלר: רבותי, אני רוצה את עמדת המשטרה.

ישראל אייכלר: סגן ניצב יובל ראובן.

יובל ראובן: הזכיר חבר הכנסת גליק את הרכבל שאמור להגיע עד לכותל, אבל זה עוד הרבה זמן.

יובל ראובן: עד אז נצטרך להמשיך ולהתמודד עם כל הבעיות שיש לנו כאן.

יהודה גליק: לא כל כך הרבה זמן.

יהודה גליק: אל תשכח שאו-טו-טו מגיע האוטובוס גם מתל אביב לכותל.

יובל ראובן: אני אתייחס ברשותך לגבי השאלות ששאלתם במסמך, דבר ראשון לגבי מניעת חניה מכיוון גבעתי לשער האשפות, מומלץ בהחלט, יתירו שם רק לאוטובוסים לחנות.

ישראל אייכלר: בינתיים תתנו הוראה לשוטרים לתת שם דו"חות?

יובל ראובן: השוטרים לא נותנים דו"חות על חניה.

יובל ראובן: רק על הפרעה לתנועה.

יובל ראובן: חניה זה בפיקוח של העיריה.

ישראל אייכלר: יש פקחים של העיריה עד המצלמה?

ישראל אייכלר: אז אני רוצה שיגבירו את זה עכשיו - - -

מורן יונה: צריך להאריך את זה גם עד שעות מאוחרות.

יובל ראובן: אני אמרתי את זה גם בפעמים הקודמות, לגבי כל העלייה של האוטובוסים לכיכר גורן - - - לדעתי זה לא טוב.

ישראל אייכלר: אבל אתה יודע שזה יוצר לכם את עיקר הבעיה.

יובל ראובן: לא, זה לא יוצר את עיקר הבעיה.

יובל ראובן: אני גם נתתי שם שוטר ואני ביקשתי שיהיה פקח, לא משנה של מי, בשער האשפות, שיעבוד מולו ואז הכל יעבוד הרבה יותר טוב ממה שיש כרגע.

יובל ראובן: אני לא יודע אם זה יהיה 100% אבל זה יהיה הרבה פעמים, אמרתי את זה מספר פעמים.

ישראל אייכלר: זה בוצע?

יובל ראובן: לא.

ישראל אייכלר: אז מי עומד שם?

יובל ראובן: שוטר שלי למעלה.

ישראל אייכלר: והוא מעלה אותו, לא מעלה אותו?

יובל ראובן: מה שאפשר, בערך כזה.

קריאה: הוא לא מסונכרן עם מי שנמצא למעלה.

יובל ראובן: זה לא - - - שהולך טוב.

ישראל אייכלר: אז אולי זה הפקק.

ישראל אייכלר: למה אמרתי לבטל את גורן?

ישראל אייכלר: כי אני יודע שבפועל שנתיים שאנחנו מדברים - - -

יובל ראובן: אם אתה תוסיף למה שקיים עוד את מה שרצית, טרניזיטים כאלה שיקחו ויורידו - - -

ישראל אייכלר: טרנזיט אחד.

יובל ראובן: שני דברים.

יובל ראובן: דבר ראשון, אמרתי את זה גם בפעם הקודמת.

יובל ראובן: מי זה זקן, מי זאת זקנה, מי זה קטן, מי זה - - -

ישראל אייכלר: הנהג רואה אם זה - - -

קריאה: אבל יש חוק שמדבר על - - -

יובל ראובן: מצלמה, אנחנו ממליצים בהחלט.

יובל ראובן: הטכנולוגיה היום בהחלט יכולה לסייע.

רויטל מרזן: מצלמה ווידיאו ואנחנו נותנים זמן מינימום וזה מנוהל.

יובל ראובן: וזהו, אני חושב שכן צריך להתייחס למה שהוא אמר עם הנושא של השאטלים של האוטובוסים שיקחו את כל האנשים ל - - - ואז תהיה להם אופציה נוספת של הרכבת שהיא כבר די קרובה.

יובל ראובן: זה מרחק של 100, 200 מטר.

יהודה גליק: או לרכבת או לממילא.

ישראל אייכלר: אבל בתנאי שזה יהיה תוספת למה שקורה היום כי אם זה לא יהיה תוספת אז נאכל גם את זה וגם את זה.

יובל ראובן: אנחנו מבחינתנו נסייע ככל שנידרש.

ישראל אייכלר: לפני שאני מסכם את הדיון - - -

רויטל מרזן: רק עוד משפט אחד בבקשה.

רויטל מרזן: רק לעדכן, אנחנו בחניון הר ציון מוסיפים מכפילי חניה, זה ארבעה מתקנים כפול 16, יוסיף עוד סדר גודל של 60 מקומות חניה.

יהודה גליק: תת קרקעי.

רויטל מרזן: לא, זה מתקני חניה לגובה.

רויטל מרזן: זה כבר עבר את אישור אדריכל העיר ומהנדס העיר.

שולמית אבינוח: מתי זה יהיה?

רויטל מרזן: אני מניחה שתוך חודשיים.

רויטל מרזן: סדר גודל של חודשיים אני מקווה, ברמה האופטימית, בין חודשיים לשלושה חודשים.

רויטל מרזן: על הדרך אנחנו גם בחניון הר ציון לבקשת המשטרה וגם לבקשת המשתמשים נעשה סובה לאוטובוסים בשביל באמת להקל את הסיבוב של אוטובוסים, בעיקר מדובר לא באוטובוסים של אגד אלא באוטובוסים שמעלים ומורידים תיירים וגם ביקשנו מאגף תנועה לבחון מחדש את כל הסדרי התנועה באזור הזה לקראת השינוי הזה.

רויטל מרזן: אז כל זה בטיפול.

ברוך ברנדווין: הפתרון החדש שיש ל- - - יהיה מצב כזה שאם מגיעים שלושה אוטובוסים בבת אחת, ייצא שאחר כך מחכים איזה חצי שעה, שלושת רבעי שעה.

ישראל אייכלר: ברור לי.

משה דוד שהרבני: אפשר חצי משפט לסיום?

משה דוד שהרבני: אחרי ששמענו את כל המצב כאן, אני רשמתי לעצמי כמה נקודות.

משה דוד שהרבני: הנקודה הראשונה, כמה דברים שאתה בעצמך הרב אייכלר דאגת, ביקשת בשאילתה משר התחבורה, אנחנו רוצים אוטובוסים כל הלילה כדי לפזר את הנוסעים במשך כל היממה כדי שלא ייווצר לחץ.

משה דוד שהרבני: אם למועדונים וכאלה דברים יש תקציבים, לא תהיה כוהנת כפונדקאית.

ישראל אייכלר: אל תקרא לזה קווי לילה כי אז שר התחבורה נלחץ שזה תקציב.

ישראל אייכלר: פשוט לעשות את זה עד אחרי החגים שזה יעבוד כל הלילה, כמו שעושים בהושענה רבה ובסליחות, שיעשה את זה כל התקופה.

משה דוד שהרבני: כן.

משה דוד שהרבני: כמו שאמרנו, לא תהיה כניסה לכיכר גורן ואז האוטובוסים יזרמו, ברגע שתהיה אכיפה לחניות שם יוכלו לעמוד אוטובוסים בהיכון וגם אם אוטובוס עוד לא יצא אנשים יוכלו לשבת במזגן, לא להידחס כמו בקר, כשיגיע הרגע שהאוטובוס כבר רוצה לצאת.

משה דוד שהרבני: דיברו כאן כמה פעמים על הפגנות.

משה דוד שהרבני: מנתונים שאנחנו אספנו, רוב התלונות שהציבור התלונן, זה לא תלונות בזמנים של הפגנות כי בזמנים של הפגנות הציבור ידע שזה זמן של הפגנה ולא מתלוננים על אגד.

משה דוד שהרבני: מה קשור אגד כאן בסיפור.

משה דוד שהרבני: התלונות היו בזמנים רגילים ולמרות שהיה זמן רגיל, באגד סיפרו לנו, היה הפגנות.

משה דוד שהרבני: הציבור החרדי יודע יותר טוב מתי יש הפגנות ומתי אין הפגנות וחבל שמפילים את זה סתם על דברים כאלה.

קריאה: לא מפילים סתם, זה דברים אמיתיים.

ישראל אייכלר: יש לך עוד נקודה מעשית?

משה דוד שהרבני: כמו שהצעת גם חניון והיא דיברה על זה.

רות קפלר: הרב אייכלר, אפשר גם כבוד לנשים?

רות קפלר: שהפקחים בעצמם שמגיע האוטובוס יגידו קודם כל קשישים וילדים, שיזיזו את כל - - - כי אישה ש- - - עם ילד, זה לא הגיוני.

ישראל אייכלר: השבוע אנחנו מעבירים חוק בכנסת שבכל תור, בכל עניין, אישה בהריון תהיה לה זכות קדימה.

קריאה: אבל למה צריך חוק?

ישראל אייכלר: כי אנשים לא- - - זה בכל הארץ.

ישראל אייכלר: לגבי תורים בכלל.

ישראל אייכלר: זה יעבור - - - אני מציע לפעילים של נציגי המנהלות והאנשים שעוסקים בזה שיחליפו טלפונים עם - - - אני חושב שתוכלו לעזור אחד לשני הרבה יותר.

ישראל אייכלר: רבותי, אני רוצה לסכם את הדיון.

ישראל אייכלר: הוועדה שמעה את תלונות הציבור על העומס הרב בכותל המערבי.

ישראל אייכלר: הוועדה מבקשת לוודא שקווי הכותל המערבי יהיו רק באוטובוסים מפרקיים לפחות עד אחרי החגים, ואם רוצים להוסיף עוד אוטובוסים, לא נורא, אבל לא במקום האוטובוסים המפרקיים.

ישראל אייכלר: הוועדה מברכת על הודעת אגד שאין המתנה בכיכר גורן, והאוטובוסים נעים בתנועה סיבובית כל הזמן בלי הפסקות.

ישראל אייכלר: אנחנו מבקשים לשקול את הרעיון של מר מתוק, להוסיף עוד שלושה אוטובוסים שתפקידם יהיה לעשות רק את השאטל מאזור ממילא, את הסיבוב הקטן דרך סולטן סולימאן עד ממילא, עד הרכבת הקלה, דרך שאטלים בנוסף על הקווים הקיימים.

ישראל אייכלר: מורן, לא על חשבון הקווים שאתם נותנים, אלא בנוסף.

ישראל אייכלר: זאת אומרת לא להוריד.

ישראל אייכלר: אגב, שר התחבורה שאל אותי בשבוע שעבר אם אני יכול להגיד כבר איזה מילה טובה על משרד התחבורה, אז אני רוצה שתעזרו לי בעניין, שאני אוכל להגיד על המשרד דבר טוב.

ישראל אייכלר: הרב מלכיאלי מציין שמאיר עשה עבודה טובה בשמואל הנביא.

מיכאל מלכיאלי: אנשים מאוד הודו לו שהכל דפק שם וזרם כמו שצריך.

ישראל אייכלר: עוד שני סעיפים, הוועדה מבקשת מעירית ירושלים את הגברת אכיפת החניה באזור שמפריעה לאוטובוסים ורשמה לפניה את הודעת נציגת העיריה הגברת רויטל מרזן שתוצב מצלמה שתצלם את עברייני החניה, צריך כל הלילה.

רויטל מרזן: יש לנו שליטה מלאה על שעות האכיפה.

רויטל מרזן: אין בעיה.

ישראל אייכלר: ועד שתוצב המצלמה, לשים פיקוח גם בשעות הלילה ולא רק משמונה בבוקר עד ארבע אחר הצהריים.

ישראל אייכלר: הוועדה מבקשת להפעיל קווי אוטובוסים תחבורה ציבורית במשך כל הלילה מהיום עד אחרי החגים.

ישראל אייכלר: אני רוצה לומר הערת אגב, שאני עומד מאחורי אוטובוס שכתוב שם "קווי לילה בואו תבלו, אנחנו ניתן לכם קווי לילה" ואני מבקש קווי לילה בכותל המערבי, לא קוים ריקים אלא קוים מלאים אז אומרים לי שלא יהיו קווי לילה.

ישראל אייכלר: אז אני לא אתקן את העולם, אבל לפחות מעכשיו עד אחרי החגים אני רוצה שיהיו קוים בכל הלילות, גם בתשעת הימים, גם באלול, גם בסוכות, האמינו לי אנשי אגד, לא יהיה אוטובוס אחד שיהיו שם מקומות ריקים.

ישראל אייכלר: אנחנו סוגרים את הישיבה, תודה רבה לכולכם שהגעתם.